Eri Tosaka
Eri Tosaka (japāņu: 登坂絵莉; dzimusi 1993. gada 30. augustā) ir japāņu brīvā stila cīkstone, 2016. gada vasaras olimpisko spēļu čempione, trīskārtīgā pasaules čempione. Eri Tosaka dzimusi 1993. gadā. 2011. gadā uzvarēja Āzijas junioru čempionātā. 2012. gadā kļuva par pasaules čempionāta sudraba un Āzijas čempionāta bronzas medaļas ieguvēju. 2013. gadā izcīnīja pasaules čempiones titulu. 2014. un 2015. gadā šo panākumu atkārtoja. 2016. gada olimpiskajās spēlēs Riodežaneiro svara kategorijas līdz 48 kg finālā pieveica Mariju Stadņiku un kļuva par olimpisko čempioni.